Kamu bisa jelasin ke aku soal Taman Nasional Mana Pools dalam bahasa bali?

Taman Nasional Mana Pools inggih punika wawengkon konservasi satwa liar antuk jimbar 219.600 ha miwah taman nasional ring kalér Zimbabwé. Punika wawengkon ring pahan hilir Tukad Zambézi ring Zimbabwé ring dija dataran gentuh magentos dados danu sané jimbar nyabran masan sabeh. Rikala danu nyansan ngetuh miwah susut, wawengkon puniki ngedeng akéh beburon ageng antuk ngarereh toya, manadosang silih tunggil wawengkon Afrika sané pinih kasub antuk nyingakin plaliyanan.

Taman puniki katetapang, sinarengan Wawengkon Safari Sapi (118,000 ha) miwah Wawengkon Safari Chewore (339,000 ha) dados Situs Tetamian Jagat UNESCO (antuk total 676,600 ha) ring warsa 1984. Mana Pools katetapang dados tanah belus Ramsar sané kabuat sacara internasional ring 3 Januari 2013. Taman Nasional Mana Pools punika dados Situs Tetamian Jagat mawit palemahan liar miwah  ngulangunin sané murni. Punika umah antuk makudang mamalia, langkung saking 350 spésiés paksi miwah satwa toya, taler pinaka silih tunggil wawengkon ékologi palemahan pinih liar miwha kajaga becik ring jagaté.